न रजिस्ट्री हो पाई और न मिले ई-स्टाम्प
वेबसाइट में दिक्कत से मंगलवार को न रजिस्ट्री हुई और न ही स्टाम्प जनरेट हुए। इससे लोगों को परेशान होना पड़ा और उनके काम अटक गए।
पंजीयक विभाग की वेबसाइट पर रजिस्ट्री और स्टाम्प ऑनलाइन जनरेट होते हैं। इसके लिए सर्विस प्रोवाइडर के अकाउंट से राशि कटती है। इसके बाद ये तैयार होते हैं। मंगलवार को वेबसाइट नहीं चलने से न तो रजिस्ट्री हुई और न ही स्टाम्प जनरेट हुए। सर्विस प्रोवाइडर वीरेंद्र पितलिया ने बताया साइट नहीं चलने से रुपए ट्रांसफर नहीं हो पाए। इससे ई स्टाम्प नहीं बने। रजिस्ट्री में भी दिक्कत आई। मंगलवार को भी सर्विस प्रोवाइडरों के खाते से राशि कट गई।
ई-रजिस्ट्री के साथ मैन्युअल व्यवस्था शुरू की जाए- प्रॉपर्टी एसोसिएशन के पूर्व अध्यक्ष महेंद्र गादिया ने सीएम को पत्र लिखकर ई-रजिस्ट्री के साथ मैन्युअल व्यवस्था शुरू करने की मांग की है। उन्होंने बताया ई-पंजीयन, ई-स्टांपिंग व्यवस्था लोगों के लिए परेशानी का सबब बन गई है। सेवा प्रदाताओं के खातों से रुपए गायब हो रहे हैं। ई-पंजीयन के साथ पूर्ववत मैन्युअल पंजीयन व्यवस्था फिर चालू की जाए। रजिस्ट्रार कार्यालय में रजिस्ट्रीकर्ता और गवाहों को घंटों खड़े रहना पड़ता है। रिकॉर्ड रूम में कुर्सियां लगाकर बैठक व्यवस्था की जाए।
किसके कितने रुपए कटे
महेंद्र शर्मा- 8000 रुपए
योगेश प्रजापति- 60 हजार रुपए
कमल किशोर उपाध्याय- 64, 500 रु
शिकायत नहीं आई है
जिला पंजीयक दीपक राज गौड़ ने बताया किसी ने शिकायत नहीं की है। ना ही रुपए कटने की जानकारी है।
hin_Deva hin_Deva hin_Deva hin_Deva hin_Deva awa_Deva hin_Deva mai_Deva hin_Deva hin_Deva